ai4bharat/Pralekha huggingface dataset:
وزارت دفاع
دفاع کے وزیر مملکت جناب اجے بھٹ نے رانی کھیت میں کے آر سی وار میموریل پر شہیدوں کو خراجِ عقیدت پیش کیا
محترمہ پشپا بھٹ نے ویر ناریوں کی ہمت افزائی کی
نئی دلّی ،27 دسمبر/ دفاع کے وزیر مملکت اور سیاحت کے وزیر مملکت جناب اجے بھٹ نے 27 دسمبر ، 2021 ء کو اترا کھنڈ کے رانی کھیت میں کماؤں ریجمنٹل سینٹر  وار میموریل پر شہیدوں کو خراج عقیدت پیش کیا ۔ انہوں نے احترام اور ممونیت کے طور پر ویر ناریوں کی بھی عزت افزائی کی ۔ جناب اجے بھٹ کی اہلیہ محترمہ پشپا بھٹ نے ویر ناریوں کی ہمت افزائی کی ۔
ان دونوں نے کے آر سی کی ویر ناریوں کے ذریعے 1976 ء سے چلائے جا رہے کے آر سی وولن کا بھی دورہ کیا ، جو ایک باز آبادکاری پروجیکٹ ہے ۔ دفاع کے وزیر مملکت وجے سنکلپ یاترا کے ایک حصے کے طور پر ، جو 26 دسمبر ، 2021 ء سے شروع ہوئی ہے ، اتراکھنڈ کے سرکاری دورے پر ہیں ۔
جناب اجے بھٹ نے کہا کہ فوجیوں کے اہلِ خانہ کی عظیم قربانیوں نے ہمیشہ جنگیں جیتنے اور ملک کے تحفظ کو یقینی بنانے میں مدد کی ہے ۔ انہوں نے مزید کہا کہ پورا ملک ہمارے بہادر جوانوں کے ذریعے دی گئی عظیم قربانیوں کا مقروض رہے گا اور وزیر اعظم نریندر مودی کی حکومت پوری طرح ، اُن کے اہلِ خانہ کے ساتھ کھڑی ہے ۔
رانی کھیت میں کے آر سی وار میموریل پر گلدائرہ نذر کرنے کی تقریب میں کماؤں ریجمنٹ سینٹر کے ڈپٹی کمانڈنٹ کرنل سنجے کمار یادو بھی موجود تھے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14861
(Visitor Counter : 94
کامرس اور صنعت کی وزارتہ
ہندوستان اور ای ایف ٹی اے نے ایک نئے تجارتی اور شراکت داری معاہدے  کے لئے مزیداقدامات کئے
جناب پیوش گوئل نے ای ایف ٹی اے نمائندوں کے ساتھ ایک جامع ٹی ای پی اے کی سمت میں کام کرنے کے لئے کام کاج کے طریقوں پر تبادلہ خیال کیا
ہندوستان- ای ایف ٹی اے نے ٹی ای پی اے پر مذاکرات کو آگے بڑھانے پر اہم پیش رفت کی ہے
تجارت وصنعت ، امور صارفین اور خوراک اور سرکاری نظام تقسیم اور ٹیکسٹائل کے مرکزی وزیر اور یوروپی آزاد تجارتی ایسوسی ایشنز کے رہنماؤں کے درمیان بات چیت کے اختتام پر جاری پریس اعلامیہ کا متن درج ذیل ہے :
ہندوستان اور یوروپی آزادتجارتی ایسوسی ایشن  ممالک  نے تجارتی اور اقتصادی معاہدہ  کی تکمیل میں اہم پیش رفت کی ہے۔آج برسلز میں منعقدہ ایک وزارتی میٹنگ میں تجارت وصنعت ، امور صارفین اور خوراک اور سرکاری نظام تقسیم اور ٹیکسٹائل کے مرکزی وزیر جناب پیوش گوئل ، گائے پرملنگ ،سوئس فیڈرل کونسلر اور اقتصادی اموراور تعلیم وتحقیق کے وفاقی محکمے کےسربراہ اینار گنارسن ، سفیر ،جنیوا میں آئس لینڈ کے مستقل مشن میں مستقل نمائندے کرٹ جیگر ، جنیوا میں ای ایف ٹی اے، ڈبلیو ٹی او اور یواین کے لئے لیکٹنسٹائن کے مستقل مشن میں مستقل نمائندے اور تجارت ،صنعت اور ماہی گیری کی ناروےکی وزارت میں خصوصی ڈائریکٹر ارک اینڈریاس انڈر لینڈ نے ایک جامع ٹی ای پی اے پر کام کرنے کے لئے کام کاج کے طریقوں پرتبادلہ خیال کیا۔سلسلے وار ماہرین کی میٹنگ کے بعدجو پچھلے ہفتہ آن لائن منعقد ہوئی تھی، دوسری وزارتی میٹنگ تھی ۔
یہ وزارتی میٹنگ ،ہندوستان اور ای ایف ٹی اے کے درمیان ٹی ای پی اے پر مذاکرات کو آگے بڑھانے میں ایک اہم سنگ میل ثابت ہوئی۔ دونوں فریقوں نے منصفانہ ،مساوی اورمتوازن معاہدے کے حصول کے لئےاعتماداور ایک دوسرے کی حساسیت کے احترام کے اصولوں پر اپنے تبادلہ خیال کو فروغ دینے کی اہمیت پر زور دیا۔یقیناََ ای ایف ٹی اے اور ہندوستان کے درمیان ٹی ای پی اے سے اہم اقتصادی فوائد جیسے مربوط اور لچکدار سپلائی چین اور دونوں طرف سے کاروبار اور افراد کے لئے نئے مواقع حاصل ہوسکتے ہیں اوریہ تجارت اور سرمایہ کاری کی آمد ، ملازمت کی تخلیق اور اقتصادی ترقی میں اضافے کا باعث بنے گا۔وفود نے اپنی کوششوں کو بڑھانے اور اپنی بات چیت کو مستحکم رفتار سے جاری رکھنے پر اتفاق کیا۔آئندہ مہینوں میں متعدد میٹنگوں کے انعقاد کا منصوبہ بنایا گیا ہےتاکہ ٹی ای پی اے سے متعلق اہم مسائل پر مشترکہ مفاہمت تک پہنچ سکیں ۔
وزارت دفاع
اے ایس ڈبلیو شیلو واٹر کرافٹ پروجیکٹ کے پہلے جنگی جہاز اور سروے جہاز کے بڑے پروجیکٹ کے تیسرے جنگی جہاز کے لئے کیل بچھانے کی تقریب
آب دوز شکن جنگی شیلو واٹر کرافٹ پروجیکٹ کے پہلے جنگی جہاز اور ہندوستانی بحریہ کے لئے سروے ویسل لارج پروجیکٹ کے تیسرے جنگی جہاز کی کیل ۔ درحقیقت 6 اگست 2021ء کو وی اے ڈی ایم بحریہ کے نائب سربراہ ایس این گھوڑماڈے کے لئے رکھی گئی تھی۔ ہندوستانی بحریہ کے لئے 8 اے ایس ڈبلیو ایس ڈبلیو سی اور 4 ایس وی ایل کی تیاری کےلئے سودیشی جہاز نرمان کے کاریہ کرم کے حصے کے طورپر جی آر ایس ای کے ذریعے جہازوں کی تیاری کی جاری ہے۔جہازوں کو جزوی طورپر ایل اینڈ ٹی شپ یارڈ کٹّو پلّی میں جی آر ایس ای کے ذریعے ایک غیر معمولی پرائیویٹ پبلک شراکت داری ماڈل کے تحت بنایا جارہا ہے۔کیل کا بچھانا جہاز کی تیاری کے عمل میں ایک اہم میل کا پتھر سرگرمی ہے اور جہاز کی تعمیر کی سمت میں مختلف بلاکوں کے اشتراک کو ظاہر کرتاہے۔
اس موقع پر وی ڈی ایم کرن دیشمکھ ، سی ڈبلیو پی اینڈ اے ، آراے ڈی ایم ، جی کے ہریش ، ڈی جی این ڈی ، آر اے ڈی ایم وی کے سکسینہ ، سی ایم ڈی ؍جی آر ایس ای اور ہندوستانی بحریہ و جی آر ایس ای کے دیگر اعلیٰ حکام بھی موجود تھے۔
اس موقع پر بولتے ہوئے مہمان خصوصی نے کووڈ رُکاوٹوں اور لاک ڈاؤن کے باوجود اس میل کے پتھر کو حاصل کرنے میں جی آر ایس ای اور ایل اینڈ ٹی کے ذریعے کی گئی کوششوں کی ستائش کی۔ انہوں نے اسے شپ یارڈ کی قابل ذکرکامیابی قرا ردیا اور سب کے ذریعے کئے گئے کاروباری مظاہرے کی بھی ستائش کی ۔ انہوں نے اس بات پر روشنی ڈالی کہ اِن جہازوں کی تعمیر آتم نربھر بھارت اور بھارت کے ’میک اِن انڈیا‘‘عہد کے لئے ایک بڑا بڑھاوا ہے، جس میں زیادہ تر ہتھیار ، سینسر اور آلات سودیشی ہیں۔
انہوں کہا کہ انتہائی جدید انڈر واٹر سینسر اور ہتھیاروں سے لیس اے ایس ڈبلیو شیلوواٹر کرافٹ بحریہ کی اے ایس ڈبلیو صلاحیت کو بڑھاوا دے گا۔مکمل پیمانے پر ساحلی سروے ، گہرے پانی کے ہائیڈرو گرافک سروے اور نیویگیشنل چینلوں؍ راستوں کے تعین میں اہل ایس وی ایل جہازوں کو بھی انتہائی جدید آلات سے مزین کیا جائے گا۔
اس پیچیدہ جہاز کی تعمیراتی منصوبے کو شروع کرنے میں شپ یارڈ کے سامنے آنے والے مختلف چیلنجرز پر روشنی ڈالتے ہوئے سی ایم ڈی-جی آر ایس ای نے کہا کہ جاری وباء سے پیدا شدہ چیلنجوں کے باوجود مہارتی حل کے استعمال سے جہاز وں کی تیاری کا کام جاری رہا۔ انہوں نے ہندوستانی بحریہ کو اس کے مسلسل حمایت کےلئے مبارکباد پیش کی اور جدید سطح کے بحری بیڑے کی ضرورت کو پورا کرنے کےلئے جی آر ایس ای کے عہد کو ایک بار پھر دوہرایا۔
صدر جمہوریہ کا سکریٹریٹ
صدر جمہوریہ ہند نے بھوپال میں ساتویں بین الاقوامی دھرم دھمّہ کانفرنس کا افتتاح کیا
صدر جمہوریہ ہند محترمہ دروپدی مرمو نے آج  بھوپال میں سانچی یونیورسٹی آف بدھسٹ انڈک اسٹڈیز کے تعاون سے انڈیا فاؤنڈیشن کے زیر اہتمام ساتویں بین الاقوامی دھرم دھمّہ کانفرنس کا افتتاح کیا۔
اس موقع پر خطاب کرتے ہوئے صدر جمہوریہ نے کہا کہ ہندوستانی روحانیت کے عظیم برگد کی جڑیں ہندوستان میں ہیں اور اس کی شاخیں اور بیلیں پوری دنیا میں پھیلی ہوئی ہیں۔
انہوں نے کہا کہ اسکالرز کے لیے فلسفے کے مختلف مکاتب ہیں۔ لیکن دنیا بھرمیں باطنی علوم سے وابسطہ لوگ ایک ہی زبان بولتے ہیں۔ جب سدھ آتماؤں نے ہمدرد اساتذہ یا گرو بننے کا فیصلہ کیا تو ان کی روایات وجود میں آئیں۔ ایسی بہت سی روایات ہندوستان میں شروع ہوئیں اور پوری دنیا میں پروان چڑھ رہی ہیں۔
صدر جمہوریہ نے کہا کہ دھرم دھمّہ کا تصور ہندوستانی شعور کی بنیادی آواز رہا ہے۔ ہماری روایت میں کہا گیا ہے، "دھریتے آنین ایتی دھرمہ" - جو مدد کرتا ہے وہ دھرم ہے۔ پوری نوع انسانی مذہب کی بنیاد پر ٹکی ہوئی ہے۔ دوستی، ہمدردی اور عدم تشدد کےجذبے کے ساتھ ساتھ وابستگی اور نفرت سے پاک افراد اور معاشرے کی ترقی مشرقی انسانیت پسندی کا بنیادی پیغام رہا ہے۔ اخلاقیات پر مبنی ذاتی طرز عمل اور سماجی نظم مشرقی انسانیت پسندی کی عملی شکل ہے۔ اخلاقیات پر مبنی ایسے نظام کا تحفظ اور اسے مضبوط کرنا ہر فرد کا فرض سمجھا گیا ہے۔
صدر جمہوریہ نے کہا کہ مشرقی انسانیت پسندی کائنات کو ایک اخلاقی مرحلے کے طور پر دیکھتی ہے نہ کہ مادی جنگ کے میدان کے طور پر۔ اس اخلاقی نظم کی تعمیر اور اسے برقرار رکھنے کے لیے ہر فرد کو عمل کا راستہ اختیار کرنا چاہیے اور قسمت پر بھروسہ نہیں کرنا چاہیے۔ مشرقی ہیومنزم کا خیال ہے کہ اندھی تحریکیں انفرادی لڑائیوں اور یہاں تک کہ ملکوں کے درمیان جنگوں کا باعث بنتی ہیں۔ جب ہندوستان نے عالمی سطح پر یہ اعلان کیا کہ پوری دنیا ایک خاندان ہے، "واسودھئیو کٹمبکم"، تو اس نے مشرقی انسانیت پسندی سے اپنی وابستگی کا اعلان کیا ہے۔
صدر جمہوریہ نے کہا کہ یہ فخر کی بات ہے کہ زمانہ قدیم سے ہمارے ملک کی روایت، سماجی نظام اور سیاسی سرگرمیوں میں مذہب کو مرکزی مقام حاصل رہا ہے۔ دھرم دھمّہ کا گہرا اثر اس جمہوری نظام پر صاف نظر آتا ہے، جسے ہم نے آزادی کے بعد اپنایا۔ ہمارا قومی نشان سارناتھ کے اشوک ستون سے ہے۔ ہمارے قومی پرچم میں دھرم کا پہیہ سجایا گیا ہے۔ مہاتما گاندھی نے اپنے اقدار اور اعمال کے ذریعے بھگوان بدھ کے عدم تشدد اور ہمدردی کے پیغام کو پھیلایا۔
صدر جمہوریہ نے کہا کہ انسان کے دکھوں کی وجہ کو سمجھنا اور اس تکلیف سے نجات کا راستہ دکھانا مشرقی انسانیت پسندی کی خصوصیت ہے جو آج کے دور میں زیادہ اہمیت اختیار کر گئی ہے۔ ہماری دھرم دھمّہ کی روایت میں، سب کی بھلائی کے لیے دعائیں کرنا ہماری زندگی کا حصہ رہا ہے۔ یہ مشرقی انسانیت پسندی کا جوہر ہے۔
صدر جمہوریہ کی تقریر دیکھنے کے لیے یہاں کلک کریں-
۔۔۔۔۔۔۔۔۔۔۔
ش ح۔ا گ۔ن ا۔
03-03-2023))
U-2281
(Visitor Counter : 101
وزارت خزانہ
ایشئین ڈیولپمنٹ بینک،بھارت نے توانائی کی صلاحیت میں سرمایہ کاری کی توسیع کے لئے 250 ملین امریکی ڈالر کے قرض پر دستخط کئے
نئی دلّی، 17 دسمبر / ایشئین ڈیولپمنٹ بینک  اور حکومت ہند نے بھارت میں انرجی ایفی شینسی سروسز لمیٹیڈ  یعنی توانائی میں سرمایہ کاری کی صلاحیت کی توسیع کے لئے 16، دسمبر، 2019 کو 250 ملین امریکی ڈالر کے ایک قرض معاہدے پر دستخط کئے ہیں، جس سے زرعی، رہائشی اور ادارہ جاتی صارفین مستفید ہوں گے۔ مزید بر آں، کلین ٹیکنالوجی فنڈ  کی جانب سے اے ڈی بی کو 46 ملین امریکی ڈالر کی رقم فراہم کرائی جائے گی۔
اس سے قبل 2016 میں اے ڈی بی نے سرکاری دائرہ کار کی توانائی خدمات سے متعلق کمپنی ای ای ایس ایل کو مانگ پر مبنی توانائی کی صلاحیت کے شعبے کے پروجیکٹ کے لئے 200 ملین امریکی ڈالر کا قرض فراہم کرایا ہے۔
قرض کے اس معاہدے پر جناب سمیر کمار کھرے، ایڈیشنل سیکریٹری ، بھارت میں وزارت خزانہ کے محکمہ اقتصادی امور اور مسٹر کینی چی یو کو یاما، اے ڈی بی کے بھارت میں ریزیڈنٹ مسن کے کنٹری ڈائرکٹر نے ای ای ایس ایل کے لئے معاہدے پر دستخط کئے۔
۔۔۔۔۔۔
U.5902
م۔ ر۔ر۔
(Visitor Counter : 73
عملے، عوامی شکایات اور پنشن کی وزارت
انتظامی اصلاحات اور عوامی شکایات کا محکمے نے وزیر اعظم کے ایوارڈوں سے نوازے جانے والے اقدامات پر قومی گڈ گورننس ویبیناروں کا اہتمام کیا جس کا مقصد ایوارڈیافتہ اقدامات کے بہترین طریقوں اور تجربات کو عام کرنا تھا تاکہ دوسری ریاستوں/اضلاع میں اس کی نقل کی جائے
دسمبر 2022 تک تمام ریاستوں/ مرکز کے زیر انتظام علاقوں کے ڈی سی/ڈی ایم، حکومت ہند اور ریاستوں/ مرکز کے زیر انتظام علاقوں کے سینئر افسران اور انتظامی تربیتی اداروں کے ٹرینی کی شرکت کے ساتھ نو ویبیناروں کا انعقاد کیا گیا
انتظامی اصلاحات اور عوامی شکایات کا محکمہ سال 2022-2023 کے دوران 13 نیشنل گڈ گورننس ویبیناروں کی ایک سیریز کا انعقاد کر رہا ہے۔ ہر مہینے کے آخری جمعہ کو مختلف موضوعات پر ماہانہ ایک ویبینارہوگا۔ 28.04.2022 کو پہلے ویبینار کے ساتھ یہ سلسلہ شروع ہو رہا ہے جس کا موضوع ’’عوامی خدمات کی فراہمی کو بہتر بنانا‘‘ہے۔
ویبناروں کا منصوبہ 2022 کے سول سروسز ڈے کے موقع پر وزیر اعظم کے خطاب کی تعمیل میں تیار کیا گیا ہے۔ ایک سے سوا گھنٹے کے ورچوئل اجلاس ایوارڈیافتہ افراد کے ساتھ ہوں گے۔ یہ لوگ اصل مقرر ہوں گے۔ مقصد بہترین طریقوں کو پھیلانا ہے۔
ویبناروں کا مقصد دیگر ریاستوں/اضلاع کے ذریعہ نقل کی سہولت فراہم کرنے کے لیے ایوارڈیافتہ اقدامات کے بہترین طریقوں کو اجاگر کرنا اور ان کو پھیلانا ہے۔تمام ریاستوں/ مرکز کے زیر انتظام علاقوں کے ڈی سی/ ڈی ایم، حکومت ہند اور ریاستوں کے سینئر افسران اور انتظامی تربیتی اداروں کے ٹرینی ویبینار میں حصہ لیتے ہیں۔
ہر مہینے میں ایک مخصوص موضوع/شعبہ اٹھایا جاتا ہے اور دو ایوارڈ جیتنے والوں کو اپنے تجربات پیش کرنے کے لیے مدعو کیا جاتا ہے۔ مختلف موضوعات پر دسمبر، 2022 تک نو  ویبینار ہوئے۔ عوامی خدمات کی فراہمی کو بہتر بنانے کے موضوع پر ، 'صحت' پر؛ 'امنگوں بھرے ضلعی پروگرام' ؛ 'عوامی شکایات کا ازالہ' ، 'ماحولیات' ، 'عوامی خدمات کی فراہمی' ، 'سووچھ بھارت مشن کے ذریعے عوامی شرکت ' ؛ 'جدت طرازی'  اور 'جل/واٹر مینجمنٹ' ۔
ویبیناروں کا یہ سلسلہ انتظامی اصلاحات اور عوامی شکایات کا محکمے کا ایک بہت ہی کامیاب پروگرام رہا ہے جس میں مختلف ویبناروں میں 700-1200 شرکاء کی بہت وسیع شرکت رہی اور توقع کی جاتی ہے کہ اس سے پورے ہندوستان میں حکمرانی کے بہترین طریقوں کو پھیلانے اور ان کی نقل میں مدد ملے گی۔
وزیراعظم کا دفتر
جب بات جدید ترین ٹکنالوجی کو اپنانے کی ہو تو ہندوستان کے لوگ بلا اختلاف چیمپئن ہیں: وزیر اعظم
وزیر اعظم جناب نریندر مودی نے ہندوستان کے شہریوں کے اختراعی جوش اور زبردست موافقت کی ستائش کی ہے اور آنے والے وقت میں اس رفتار کو جاری رکھنے کے لیے حکومت کے عزم کا اعادہ کیا ہے۔
ملک نے ڈیجیٹل ادائیگیوں کے میدان میں جو پیش رفت کی ہے اس کے بارے میں ایک شہری کے ٹویٹ کا جواب دیتے ہوئے، وزیر اعظم نے ٹویٹ کیا:
’’جب بات جدید ترین ٹکنالوجی کو اپنانے کی ہو تو، ہندوستان کے لوگ بلا اختلاف چیمپئن ہیں۔ انہوں نے ایک اختراعی جوش اور زبردست موافقت کا مظاہرہ کیا ہے۔ یہ تبدیلی پورے ہندوستان میں نظر آتی ہے اور ہم آنے والے وقت میں اس رفتار کو جاری رکھیں گے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 6019
(
وزارت خزانہ
قلیل مدتی زرعی قرض کے تحت قرض مہیا کرانے کی اسکیم
نئی دلّی، 16 جولائی//خزانہ اور کارپوریٹ امور کے وزیر مملکت جناب انوراک سنگھ ٹھاکر نے ایک تحریری جواب میں لوک سبھا کو بتایا کہ حکومت ہند کے زرعی تعاون اور کسانوں کی بہبود کا محکمہ کسانوں کو 7 فیصد سالانہ کی رعایتی شرح سود پر تین لاکھ روپئے تک کا قلیل مدتی فصل قرض کی فراہمی کے تحت اسکیم پر عمل کرتا ہے۔
اطلاعات کے مطابق نیشنل بینک فار ایگریکلچرل اینڈ ریورل ڈیولپمنٹ  نے گزشتہ تین برسوں میں مہاراشٹر میں کو آپریٹیو بینکوں اور آر آر بی سے فوری طور پر تین فیصد باز ادائیگی کی ترغیب کے ساتھ فصل قرض فراہم کرائے اس کی تفصیل حسب ذیل ہے:۔ 2015-16 کے دوران 2636190 کسان، 2016-17 کے دوران 1825900 کسان اور 2017-18  کے دوران 790724 کسان اس اسکیم سے فیض یاب ہوئے۔
۔۔۔۔۔۔
U.3176
(Visitor Counter : 36
نائب صدر جمہوریہ ہند کا سکریٹریٹ
نائب صدر جمہوریہ ہند نے ہولی کے تیوہار کے موقع پر عوام کو مبارکباد پیش کی
نائب صدر جمہوریہ ہند جناب ایم وینکیا نائیڈو نے ہولی کے تیوہار کے موقع پر قوم کو مبارکباد پیش کی ہے۔ ان کے پیغام کا مکمل متن درج ذیل ہے –
’’میں رنگوں کے تیوہار ہولی کے مبارک موقع پر ملک کے عوام کو مبارکباد اور نیک خواہشات پیش کرتا ہوں۔
ملک بھر میں زبردست جوش و جذبے سے منایا جانے والا رنگوں کا یہ تیوہار برائی پر اچھائی کی فتح کا تیوہار ہے۔ ہولی کا تیوہار ہمارے ملک کے ہر ایک شہری کے ساتھ مل کر خوشیاں ساجھا کرنے کی اہلیت کی بھی علامت ہے۔ موسم بہار کے اس تیوہار میں شوخ رنگوں کا امتزاج ہماری جامع ثقافت اور مشترکہ شہری اقدار کی یاد دہانی کراتا ہے۔
ہمارے ملک میں، تیوہار ایک ایسا موقع ہوتا ہے جب دوست احباب اور کنبے کے اراکین مل جل کر جشن مناتے ہیں۔ لیکن اس مرتبہ، کووِڈ۔19 وبائی مرض کی وجہ سے، میں اپنے شہریوں سے اپیل کرتا ہوں کہ وہ کووِڈ سےمتعلق صحتی اور حفظانِ صحت پروٹوکول پر عمل کرتے ہوئے تیوہار منائیں۔
خداکرے کہ یہ تیوہار ہماری زندگیوں میں امن، ہم آہنگی، خوشحالی اور خوشیاں لے کر آئے۔‘‘
ماحولیات، جنگلات اور موسمیاتی تبدیلی کی وزارت
ای۔ فضلے کی پیداوار
ماحولیات، جنگلات اور موسمیاتی تبدیلی کے مرکزی وزیر مملکت جناب اشونی ویشنو کمار چوبے کے ذریعہ راجیہ سبھا میں ایک تحریری جواب میں یہ اطلاع دی گئی کہ مرکزی آلودگی کنٹرول بورڈ  نے قومی سطح پر ای۔ فضلے کی پیداوار کا تخمینہ پروڈیوسروں کے ذریعہ فراہم کردہ ملک بھر میں فروخت کے اعداد و شمار اور نوٹیفائیڈ الیکٹریکل اور الیکٹرانک آلات  کی اوسط زندگی کی بنیاد پر لگایا ہے، جیسا کہ ای فضلہ قواعد، 2016 کے تحت لازمی قردیا گیا ہے۔ سی پی سی بی کے پاس دستیاب معلومات کے مطابق، مالی سال 2017-18 سے ای ویست  قواعد، 2016 کے تحت تشہیر کردہ ای ای ای کی اکیس  اقسام سے ملک میں پیدا ہونے والا ای فضلہ زیل میں دیا گیا ہے:
|
|
مالی سال
|
|
پیداوار 
|
|
2017-18
|
|
7,08,445.00
|
|
2018-19
|
|
7,71,215.00
|
|
2019-20
|
|
10,14,961.21
|
|
2020-21
|
|
13,46,496.31
|
|
2021-22
|
|
16,01,155.36
مضر اور دیگر فضلے کی درآمدات اور برآمدات کو وزارت کے ذریعہ مطلع کردہ مضر اور دیگر فضلہ  قواعد، 2016 کے تحت منظم کیا جاتا ہے۔ ای فضلے کو مذکورہ قواعد کے شیڈول VI میں باسل نمبر اے 1180 کے تحت درج کیا گیا ہے اور یہ درآمد کے لیے ممنوع ہے۔
وزارت نے قواعد کے پچھلے سیٹ پر جامع نظرثانی کی ہے اور نومبر 2022 میں ای فضلہ  قواعد، 2022 کو نوٹیفائی کیا ہے اور یہ یکم اپریل 2023 سے نافذ ہے۔ یہ نئے قوانین ای-فضلے کو ماحول کے لحاظ سے درست طریقے سے منظم کرنے کا ارادہ رکھتے ہیں اور اس کے لیے ایک بہتر توسیعی عمل درآمد کرنے کے لیے ای فضلہ  کے تمام انتظامات کے لیے بہتر طریقے سے عمل درآمد کرنا چاہتے ہیں۔ پروڈیوسر، ری فربشر اور ری سائیکلر کو سی پی سی بی کے تیار کردہ پورٹل پر رجسٹر کرنے کی ضرورت ہے۔ نئی دفعات غیر رسمی سیکٹر کو کاروبار کرنے کے لیے رسمی شعبے میں سہولت فراہم کریں گی اور ای ویسٹ کی ری سائیکلنگ کو ماحولیاتی لحاظ سے درست طریقے سے یقینی بنائیں گی۔ ماحولیاتی معاوضے اور تصدیق اور آڈٹ کے لیے بھی انتظامات متعارف کرائے گئے ہیں۔ یہ قواعد ای پی آر نظام اور ای فضلے کی سائنسی ری سائیکلنگ/ڈسپوزل کے ذریعے مدور معیشت کو بھی فروغ دیتے ہیں۔
نائب صدر جمہوریہ ہند کا سکریٹریٹ
تعلیمی اداروں کو اپنی سیٹوں کا کچھ فیصد غریب طبقے کے لئے مخصوص کرنا چاہئے اور ان کی تعلیم میں رعایت دینی چاہئے:نائب صدر جمہوریہ
نئی دہلی،22؍اکتوبر، نائب صدرجمہوریہ ہند جناب ایم وینکیا نائیڈو نے پرائیویٹ سیکٹرکی یونیورسٹیوں اور اعلیٰ تعلیمی اداروں پر زور دیا ہے کہ وہ کچھ سیٹیں غریب طبقوں کے لئے مخصوص کریں اور ان کے تعلیمی اخراجات میں رعایت دیں۔
آج پنجاب کے پھگواڑہ میں لولی پروفیشنل یونیورسٹی میں 9ویں تقسیم اسناد کے جلسے سے خطاب کرتے ہوئے انہوں نے کہا کہ یہ بدقسمتی کی بات ہے کہ پرائیویٹ سیکٹر کی معیاری تعلیم غریب اور محروم طبقوں کی دسترس سے باہر ہوگئی ہے۔ انہوں نے کہا کہ کیوں نہ پرائیویٹ یونیورسٹیاں غریب طبقوں سے تعلق رکھنے والے طلباء کے لئے کچھ سیٹیں مخصوص کریں اور ان کی تعلیم کے اخراجات میں رعایت کریں۔
نائب صدر جمہوریہ نے اس بات کو اجاگر کیا کہ سرکاری سیکٹر تنہا سبھی کو معیاری تعلیم فراہم نہیں کرسکتا اور پرائیویٹ سیکٹر کو اس میں مدد کرنی چاہئے۔ انہوں نے کہا کہ صنعتوں اور عام طور پر پرائیویٹ سیکٹر کو سبھی کے لئے معیاری تعلیم کی دستیابی کو یقینی بنانے میں حکومت کی کوششوں میں تعاون کرنا چاہئے۔ انہوں نے مزید کہا کہ ہمارا چیلنج ہر طبقے اور ملک کے ہر کونے تک علم کو پھیلانے کو یقینی بنانا ہے۔
ملک میں تعلیمی نظا م کے مکمل احیاء پر زور دیتے ہوئے نائب صدر نے کہا کہ ہمارے زیادہ تر کالج، تنقیدی تجزئے کی صلاحیت رکھنے والی افرادی قوت پیدا کرنے کی بجائے ڈگری اور سرٹیفکٹ کے ساتھ طلباء تیار کرنے کے مرکز بن چکے ہیں۔ انہوں نے اس بات پر تشویش کا اظہار کیا کہ کالجوں سے پاس ہوکر نکلنے والے طلباء میں روزگار کی صلاحیت کی کمی ہے۔
نائب صدرجمہوریہ نے بھارت کے اعلیٰ تعلیمی اداروں کی خراب کارکردگی کا حوالہ دیتے ہوئے معیار کو بہتر بنانے اور انہیں عالمی سطح پر مسابقت والا بنانے کی ضرورت پر زور دیا۔ انہوں نے اعلیٰ تعلیم حاصل کرنے کی طلباء کی بڑھتی ہوئی مانگ کو پورا کرنے کی خاطر اعلیٰ تعلیمی اداروں اور یونیورسٹیوں کی تعداد میں اضافہ کرنے پر زور دیا تاکہ 2020 تک 30 فیصد کی داخلے کی مجموعی شرح کے ہدف کو حاصل کرنے میں مدد ملے۔
نائب صدر جمہوریہ نے کہا کہ تعلیمی اداروں کو چاہئے کہ وہ طلباء میں صنعت کاری کا جزبہ پیدا کریں۔ انہوں نے یہ کہتے ہوئے کہ طلباء کو روزگار طلبا کرنے والے کی بجائے روزگار دینے والا بننا چاہئے، نائب صدر نے کہا کہ ہمارے تعلیمی اداروں کو نہ صرف طویل عرصے کے کیئریر کے لئے طلباء کو تیار کرنا چاہئے بلکہ انہیں سماج کا ذمہ دار شہری بھی بنانا چاہئے۔
پنجاب کو بھارت کی چاول کی تھالی بنانے میں پنجاب کے کسانوں کی ستائش کرتے ہوئے نائب صدر جمہوریہ نے اختراعی طریقوں سے زراعت کو پائیدار بنانے پر زور دیا۔ انہوں نے زراعت کے شعبے میں تعلیم حاصل کرنے والے طلباء کو مشورہ دیا کہ وہ کسانوں کو درپیش مسائل کو عملی طور پر سمجھنے کے لئے اپنا کچھ وقت کسانوں کے ساتھ گزاریں۔ انہوں نے مزید کہا کہ بھارت کو بھوک اور تغذیہ میں کمی جیسے چیلنجوں سے نمٹنے کے لئے خوراک کی مناسب کفالت کے ساتھ خود کفیل ہونا چاہئے۔
اس موقع پر یونیورسٹی کے طلباء کے علاوہ پنجاب کے صنعت وکا مرس کے وزیر جناب سندر شام اروڑا ، لولی پروفیشنل یونیورسٹی کے چانسلر جناب اشوک متل ، پروچانسلر ، ایل پی یو محترمہ رشمی متل موجود تھے۔
۔۔۔۔۔۔۔۔۔۔۔

U-5417
(Visitor Counter : 68
وزارت دفاع
ہندوستانی فوج کے سربراہ تنزانیہ کے ساتھ دفاعی تعاون کو مضبوط بنانے کے لیے تنزانیہ کے دورے پر
ہندوستانی فوج کے سربراہ  جنرل منوج پانڈے 2 اکتوبر سے 5 اکتوبر 2023 تک تنزانیہ کے سرکاری دورے پر روانہ ہوئے۔ اس دورے سے دونوں ممالک کے درمیان دیرینہ دفاعی تعلقات کو تقویت ملے گی۔
سی او اے ایس تنزانیہ کے دارالحکومت دارالسلام، زنجبار کے تاریخی شہر اور اروشا کا دورہ کریں گے۔ وہ تنزانیہ کے کئی معززین اور سینئر افسران کے ساتھ بات چیت اور ملاقاتوں میں مشغول ہوں گے۔ اپنے دورے کے دوران، امکان ہے کہ سی او اے ایس یونین ریپبلک تنزانیہ کی معزز صدر محترمہ سمیعہ سلوہو حسن سے ملاقات کریں گے۔
ایجنڈے میں وزیر دفاع ڈاکٹر اسٹرگومینا لارنس ٹیکس اور چیف آف ڈیفنس فورس جنرل جیکب جان مکونڈا کے ساتھ طے شدہ ملاقاتیں کریں گے۔ سی او اے ایس زنجبار کا دورہ بھی کریں گے اور زنجبار کے معزز صدر ڈاکٹر حسین علی میونی سے ملاقات کریں گے۔ اس کے علاوہ، 101 ویں انفنٹری بریگیڈ کے کمانڈر جنرل سیدی حمیسی سیدی کے ساتھ بات چیت بھی طے ہے۔
جنرل منوج پانڈے نیشنل ڈیفنس کالج سے بھی خطاب کریں گے اور میجر جنرل ولبرٹ آگسٹین ایبوج کمانڈنٹ اور فیکلٹی سے بات چیت کریں گے۔ مزید برآں، اس دورے کے دوران، کمانڈ اینڈ اسٹاف کالج، دلوتی کے کمانڈنٹ بریگیڈیئر جنرل اسٹیفن جسٹس منکنڈے سے بھی ملاقات کا منصوبہ ہے۔
یہ دورہ دارالسلام میں منعقد ہونے والے دوسرے ہندوستان تنزانیہ منی ڈیفیکسپو کے ساتھ بھی موافقت رکھتا ہے جو ہندوستان کے مقامی دفاعی صنعت کے کمپلیکس کی بڑھتی ہوئی صلاحیت کو ظاہر کرے گا۔
ہندوستان اور تنزانیہ کے درمیان دو طرفہ دفاعی تعلقات مضبوط ہو رہے ہیں اور پروان چڑھ رہے ہیں۔ اکتوبر 2003 میں دفاعی تعاون پر مفاہمت نامے پر دستخط نے ایک مضبوط بنیاد رکھی۔ اس سال 28 اور 29 جون کو اروشا ، تنزانیہ میں منعقدہ ہند-تنزانیہ جوائنٹ ڈیفنس کوآپریشن کمیٹی کی دوسری میٹنگ میں اس تعاون کو مزید اجاگر کیا گیا۔
ہندوستانی اور تنزانیہ کی فوج دونوں پیشہ ورانہ فوجی کورسز میں ایک دوسرے کے لیے آسامیاں پیش کرتے ہیں۔ اس سے دونوں ممالک کے اہلکاروں کو مضبوط رابطے بنانے، خیالات کا تبادلہ کرنے اور بہترین طریقوں کا اشتراک کرنے میں مدد ملی ہے۔ تنزانیہ کی فوج پچھلے پانچ سالوں میں ہندوستان میں اقوام متحدہ کی امن فوج کی تربیت میں مسلسل حصہ لے رہی ہے۔ اسی طرح، بھارتی فوج کی ایک تربیتی ٹیم سال 2017 سے کمانڈ اینڈ اسٹاف کالج، دلوتی میں تعینات ہے۔
تنزانیہ کے فوجی وفود دونوں ملکوں کے درمیان گہرے فوجی تعاون کی علامت کے طور پر باقاعدگی سے ہندوستان کا دورہ کر رہے ہیں۔ ماضی قریب میں، تنزانیہ کے وفود نے ایرو انڈیا 23، انڈو افریقہ آرمی چیفس کانکلیو-23 اور اے ایف آئی این ڈی ای ایکس- 23 میں قابل ذکر شرکت کی۔ تنزانیہ کے سینئر فوجی لیڈروں نے ڈیف ایکسپو 22 کے دوران ہندوستان کا بھی دورہ کیا اور حال ہی میں 13ویں آئی پی اے سی سی، 47ویں آئی پی اے ایم ایس اور 9ویں ایس ای ایل ایف23 کا اختتامی تقریب میں شرکت کی۔
سی او اے ایس کا یہ دورہ ہندوستان اور تنزانیہ کے درمیان اعلیٰ سطحی دو طرفہ دفاعی مصروفیات اور قریبی دفاعی تعلقات کو مزید مستحکم کرتا ہے۔ یہ دورہ نہ صرف موجودہ تعاون کے جشن کو منانے کا وعدہ کرتا ہے بلکہ مستقبل میں مضبوط شراکت داری کی راہ ہموار کرتا ہے۔
وزارت اطلاعات ونشریات
جب کہ دنیا وبائی امراض کے بعد اپنے قدموں پردوبارہ کھڑی ہورہی ہے،ایم آئی ایف ایف فلم سازوں کے لیے تجربات کا اشتراک کرنے کا بہترین موقع پیش کرتا ہے: نائب صدر
نائب صدر جناب ایم وینکیا نائیڈو نےکہا کہ جب دنیا ایک تباہ کن وبائی بیماری کے بعد اپنے قدموں پرکھڑی ہورہی ہےایم آئی ایف ایف فلم سازوں اور سامعین کے لیے تجربات کا اشتراک کرنے اور ملک اور دنیا بھر سے دلچسپ اور فکر انگیز دستاویزی فلموں، مختصر اور اینی میشن فلموں کے ساتھ مشغول ہونے کا بہترین موقع پیش کرتا ہے۔ ایک خصوصی پیغام میں نائب صدر نے ایم آئی ایف ایف 2022 کے لیے اپنی نیک خواہشات کا اظہار کیا اور امید ظاہر کی کہ یہ میلہ اس سال شاندار کامیابی حاصل کرے گا۔
نائب صدر نے کہا’’گزشتہ سولہ ایڈیشنوں میں ایم آئی ایف ایف نے دستاویزی فلم سازوں اور فلم سے محبت کرنے والوں کے لیے میڈیم کے لیے اپنے جذبے کا اشتراک کرنے اور مختلف نظریات اور خیالات کا تبادلہ کرنے کے لیے ایک بھرپور اور متاثر کن جگہ فراہم کی ہے۔ نان فیچر فلمیں ہمیں سچائی کو ان طریقوں سے سمجھنے، ظاہر کرنے اور اس کے ساتھ مشغول ہونے میں مدد کر سکتی ہیں جو منفرد اور پائیدار ہیں‘‘۔
نائب صدر جمہوریہ نے امید ظاہر کی کہ ایم آئی ایف ایف کا یہ ایڈیشن فلم کے شائقین میں دستاویزی، مختصر اور اینی میشن فلموں کے تئیں ایک نئی کشش اور تعریف کا جذبہ پیدا کرے گا اور انہیں معاشرے میں مثبت تبدیلی کے ایجنٹ بننے کی ترغیب دے گا۔
|
|
We believe good films go places through the good words of a film-lover like you. Share your love for films on social media, using the hashtags #AnythingForFilms / #FilmsKeLiyeKuchBhi and #MIFF2022. Yes, let’s spread the love for films!
|
|
Which #MIFF2022 films made your heart skip a beat or more? Let the world know of your favourite MIFF films using the hashtag #MyMIFFLove
|
|
If you are touched by the story, do get in touch! Would you like to know more about the film or the filmmaker? In particular, are you a journalist or blogger who wants to speak with those associated with the film? PIB can help you connect with them, reach our officer Mahesh Chopade at +91-9953630802. You can also write to us at miff.pib[at]gmail[dot]com.
|
|
For the first post-pandemic edition of the festival, film lovers can participate in the festival online as well. Register for free as an online delegate  at https://miff.in/delegate2022/hybrid.php?cat=aHlicmlk The competition films can be watched here, as and when the films become available here.